Diari Oficial de la Generalitat Valenciana


Sumari del DOGV 9312, del 04-04-2022 (2022/2536)

ACORD d'11 de març de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència d'Ángeles Cáceres Pérez.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9312

Data del DOGV
:   04-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2536


Data del document
:   11-03-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'11 de març de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència d'Ángeles Cáceres Pérez. [2022/2536]  
Núm. d'expedient: ABI 207/2020.  
Causant: Ángeles Cáceres Pérez. DNI: \*\*\*\*611\*\*.  
Lloc i data de la defunció: València, 14 de maig de 2016.  
Últim domicili: València.  
  
Antecedents de fet  
La Conselleria d'Hisenda i Model Econòmic ha tingut coneixement mitjançant denúncia presentada per Enrique García García, de la defunció el 14 de maig de 2016, d'Ángeles Cáceres Pérez.  
De la documentació adjunta es constata que va atorgar testament, nomenant hereva universal de tots els seus béns, drets i accions a la seua neboda, amb substitució vulgar en els seus descendents. S'aporta renúncia d'aquesta última a l'herència de la causant.  
De les actuacions dutes a terme per aquesta direcció general, s'acredita l'empadronament d'Ángeles Cáceres Pérez, a l'Ajuntament de València.  
Per part del Jutjat de Primera Instància núm. 5 de València, en procediment verbal 1408/2021, es dona trasllat de renúncies de germana i nebots de la causant, manifestant que aquesta manca de descendents, ascendents i cònjuge.   
No coneixent-se en principi, l'existència de més persones amb dret a heretar, escau iniciar el procediment administratiu dirigit a efectuar la declaració de la Generalitat com a hereva abintestada.  
  
Fonaments de dret  
En compliment del previst en l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat; en el Decret 20/2019, d'15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat; i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, escau incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereva abintestada d'Ángeles Cáceres Pérez, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, d'15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat; i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'administració de la Generalitat i incloure en l'expedient totes les dades que es puguen obtindre sobre la causant i els seus béns i drets.  
A l'efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre la causant i els béns i drets de la seua titularitat que s'estime necessària per a la millor instrucció de l'expedient.  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, als taulers d'anuncis dels ajuntaments corresponents a l'últim domicili de la causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici, en qualsevol moment anterior a la resolució del procediment.  
  
València, 11 de març de 2022.- La directora general del Sector Públic i Patrimoni: Isabel Castelló García.